Roland Møller

Roland Greisen Møller (født 1972) er en dansk skuespiller, låtskriver og sanger. Han begynte sin karriere i filmbransjen i 2010 med filmen R hvor han var manuskonsulent, i tillegg hadde han en birolle. Han ble nominert til Bodilprisen for beste mannlige birolle for innsatsen i 2011.

Bakgrunn og virke 
Møller er født og oppvokst i Odense. Her ble han en del av byens kriminelle miljø og har sittet i fengsel flere ganger for vold, blant annet i Horsens statsfengsel. Etter sin tiende dom bestemte han seg for å komme ut av sin kriminelle løpebane. Mens han fortsatt satt fengslet sendte han sangtekster til danske rapperen Jesper Dahl («Jokeren») for vurdering. Det endte med at Møller ble invitert til å bli med i rapperens band Den Gale Pose etter løslatelsen i 2004. Filmregissøren Tobias Lindholm hadde en bror som spilte i samme band. Da Lindholm og Michael Noer startet å jobbe med bakgrunnsstoff til filmen R hvor handlingen er lagt til Horsens statsfengsel, fikk de hjelp av Møller.

Sideløpende med filmkarrieren har Møller bidratt som foredragsholder og debattant om rettspolitikk og barns oppvekstmiljø.

Filmografi (utvalg) 
 2023: Englemageren
 2021: Iskaldt hav (TV-serie)
 2020: Rettferdighetens ryttere
 2019: Valhalla
 2018: Skyscraper
 2017: Underverden
 2015: Under sanden
 2015: Skammerens datter
 2013: Nordvest
 2012: Kapringen
 2010: R

Priser 
I 2014 ble han tildelt Bodilprisen for beste mannlige birolle for rollen i Nordvest og i 2016 fikk han Bodilprisen for beste mannlige hovedrolle for Under sanden.

Referanser

Eksterne lenker 
 

Danske skuespillere
Låtskrivere
Danske sangere
Foredragsholdere
Bodilprisen for beste mannlige birolle
Bodilprisen for beste mannlige hovedrolle
Personer fra Odense